recursal/SuperWikiNEXT-32B huggingface dataset:
**ยุน ว็อน-ฮย็อง** (윤원형,ค.ศ. 1509-ค.ศ. 1565) เป็นพระอนุชาของพระนางมุนจ็อง เป็นขุนนางคนสำคัญในรัชสมัยพระเจ้าจุงจง และเป็นแกนนำฝ่ายยุนเล็ก

ประวัติ
-------

ยุน ว็อน-ฮย็อง เกิดเมื่อปี ค.ศ. 1509 เป็นบุตรชายคนสุดท้องของ ใต้เท้าพาซัน หรือ ยุน จี-เม มีพี่ชายคือ ยุน ว็อน-โร ซึ่งค่อนข้างโฉดเขลาโดยตัวของวอนฮย็องเองได้พยายามสอบเป็นจอหงวนแต่ไม่เคยได้เสียที

ก้าวขึ้นสู่อำนาจ
----------------

หลังจากที่พี่สาวของเขาได้เป็นพระมเหสีแล้วทำให้ตระกูลยุนได้มีอิทธิพลในราชสำนักยุน วอนฮย็องในขณะนั้นหลังจากพยายามสอบจอหงวนแต่ไม่เคยผ่านจนครั้งสุดท้ายปรากฏว่าเขาสอบเป็นขุนนางได้สำเร็จทำให้ก้าวเข้ามามีอิทธิพลในราชสำนัก

ก่อตั้งฝ่ายยุนเล็ก
------------------

หลังจากเข้ามามีอำนาจในราชสำนักแล้วแต่ยังไม่สามารถทรงอิทธิพลได้เด็ดขาดเนื่องจากยังมีกลุ่มขุนนางของ พระสนมคยองพิน และ ฝ่ายยุนใหญ่ ของ ยุนนิม และ คิม อันโล ขวางทางอยู่แต่เมื่อกลุ่มขุนนางของพระสนมคยองพินถูกกำจัดไปแล้วจึงเหลือแค่ฝ่ายยุนใหญ่ที่กุมอำนาจเบ็ดเสร็จในราชสำนัก

แต่โชคได้เข้าข้างยุน วอนฮย็องและครอบครัวเมื่อพระมเหสีมุนจองประสูติ องค์ชายคังวอน ในปี 1534 ทำให้เขาและยุน วอนโลรวมถึง ยิม แบยอง จากแฮอันสามารถรวมกลุ่มเป็น ฝ่ายยุนเล็ก ขึ้นมาคานอำนาจฝ่ายยุนใหญ่ได้สำเร็จ

สิ้นชีวิต
---------

หลังจากฝ่ายยุนใหญ่หมดอำนาจลงในปี 1545 ยุน วอนฮย็องจึงกุมอำนาจเบ็ดเสร็จในฝ่ายขุนนางแต่เพียงผู้เดียวแต่โชคชะตาก็เล่นตลกกับเขาเมื่อพระพันปีมุนจองสิ้นพระชนม์ในปี 1565 เหล่าขุนนางที่ตกอยู่ใต้อำนาจของยุน วอนฮย็องจึงได้ถวายฎีกาต่อ พระเจ้าเมียงจง ให้ประหารชีวิตยุน วอนฮย็องแต่เขาก็ชิงฆ่าตัวตายเสียก่อน

ข้อมูลเพิ่มเติม
---------------

ยุน วอนฮย็องแต่งงานทั้งหมด 2 ครั้งกับฮูหยินคิมหลานสาวของคิม อันโลและกับ ชองนานจอง และมีลูกกับนานจอง 1 คนคือ อาซัน
***The Sceptical Chymist: หรือ Chymico-Physical Doubts & Paradoxes*** เป็นชื่อหนังสืออันเป็นงานเขียนเชิงวิทยาศาสตร์ชิ้นเอกของโรเบิร์ต บอยล์ ตีพิมพ์เผยแพร่ในลอนดอนเมื่อปี ค.ศ. 1661 *Sceptical Chymist* เขียนในรูปแบบบทสนทนา นำเสนอสมมุติฐานของบอยล์ว่าสสารต่างๆ ประกอบขึ้นด้วยอะตอมและกลุ่มของอะตอมที่เคลื่อนที่ และปรากฏการณ์ทุกชนิดที่เกิดขึ้นเป็นผลจากการปะทะกันของอนุภาคที่กำลังเคลื่อนที่เหล่านั้น เขาอ้อนวอนให้นักเคมีทำการทดลองและพิสูจน์ว่าการทดลองแสดงให้เห็นว่าธาตุเคมีมิได้จำกัดอยู่แต่เพียงธาตุพื้นฐานทั้งสี่ คือ ดิน ไฟ ลม และน้ำ เขายังขอให้การศึกษาเคมีเป็นไปในเชิงวิทยาศาสตร์มากขึ้นแทนที่จะเป็นเพียงการผลิตยาหรือการเล่นแร่แปรธาตุ ส่วนที่สำคัญคือ เขาเสนอแนวคิดเข้มงวดเกี่ยวกับการทดลองวิทยาศาสตร์ โดยเชื่อว่าทุกทฤษฎีจะต้องผ่านการพิสูจน์จากการทดลองก่อนจะยอมรับกันว่าเป็นความจริง ด้วยเหตุนี้ โรเบิร์ต บอยล์ จึงได้รับยกย่องว่าเป็นผู้วางรากฐานวิชาเคมีสมัยใหม่ จาก เจ. อาร์. พาร์ทิงตัน

*Sceptical Chymist* เป็นงานเขียนที่หลักแหลม เปี่ยมด้วยอารมณ์ขัน เช่นเมื่อเปรียบนักเล่นแร่แปรธาตุกับ *"ต้นหนของกองเรือชาว tarshish ของกษัตริย์โซโลมอน ผู้ไม่เพียงนำทองคำ เงิน และงาช้างกลับมาบ้าน แต่นำลิงเอปกับนกยูงมาด้วย"* เพราะทฤษฎีของพวกเขานั้น *"เหมือนกับขนหางนกยูงที่เป็นเครื่องแสดงออกอันยิ่งใหญ่ แต่ไม่ยั่งยืนและไม่มีประโยชน์; หรือเหมือนลิงเอปที่แม้จะมีรูปลักษณ์คล้ายมีความสามารถอนุมานเหตุผล แต่ก็โง่จนน่าขัน"* นอกเหนือไปจากเนื้อหาหลักของหนังสือแล้ว คุณค่าสำคัญของ *The Sceptical Chymist* คือการทดลองทางเคมีจำนวนมากที่แสดงให้นักเคมีเห็นว่าจะนำเอานิยามมาตรฐานและคำศัพท์เฉพาะมาใช้อย่างไรเพื่ออธิบายผลทางเคมี รวมถึงให้ข้อมูลเท็จจริงใหม่ๆ ทางเคมีด้วย

อ้างอิง
-------

1. ↑  Partington, J. R. (1951). *A Short History of Chemistry*. Macmillan. p. 67. (2nd edition)

แหล่งข้อมูลอื่น
---------------

* Electronic copy of the book at schoenberg center for electronic text & image เก็บถาวร 2008-05-10 ที่ เวย์แบ็กแมชชีน
* Transcription of the book at Project Gutenberg
* In retrospect: The Sceptical Chymist Article by Lawrence Principe in *Nature*, January 5, 2011
**สะดุดรักยัยจอมพลัง** (อังกฤษ: My Mighty Princess, เกาหลี:여대생 ) เป็นภาพยนตร์เกาหลี ที่ออกฉายในปี ค.ศ. 2008 กำกับโดย กวัก แจ-ยง นำแสดงโดย ชิน มิน-อา

เนื้อเรื่องย่อ
--------------

โซฮวี ทายาทเพียงคนเดียวของตระกูลจอมยุทธ์ที่แข็งแกร่ง ซึ่งมีพละกำลังมหาศาลและวิชาการต่อสู้อันล้ำเลิศของ โซฮวี ทำให้เธอเป็นที่ขยาดกลัวในกลุ่มเพื่อนๆ รวมไปถึง จุนโม หัวหน้าทีมฮอกกี้พราวเสน่ห์ที่เธอตกหลุมรัก โซฮวี ตัดสินใจหันหลังให้สังเวียนการต่อสู้ เพื่อเริ่มต้นชีวิตใหม่เฉกเช่นเด็กสาวธรรมดา พ่อของเธอ เกรงว่าจะสูญเสียผู้สืบทอดตำราวิทยายุทธ์ของตระกูลไป จึงเรียกตัว อิลยอง เพื่อนสมัยเด็กของ โซฮวี ให้มาโน้มน้าวเธอให้กลับมาจับกระบี่อีกครั้ง ขณะเดียวกันนั้น ฮึกบง ผู้ชั่วร้าย หวังจะก้าวขึ้นเป็นจ้าวยุทธภพ จึงออกอาละวาดสังหารจอมยุทธ์ ไปรายแล้วรายเล่า พ่อของ โซฮวี ออกไปเผชิญหน้ากับ ฮึกบง เช่นกัน แต่ก็ต้องพ่ายแพ้อย่างหมดรูป สถานการณ์สุดเลวร้ายนี้เองที่ผลักดันให้ โซฮวี ลุกขึ้นสู้อีกครั้งหนึ่ง เพื่อแก้แค้นให้พ่อของเธอให้จงได้

นักแสดงนำ
---------

* ชิน มิน-อา รับบท โซฮวี
* ยู กอน รับบท จุนโม
* ซอย แจ-ซ็อง รับบท พ่อของโซฮวี
* ออน จู-วาน รัยบท จินยอง
* ชอง โฮบิน รับบท ฮึกบง

อ้างอิง
-------

1. ↑

แหล่งข้อมูลอื่น
---------------

* *สะดุดรักยัยจอมพลัง* ที่อินเทอร์เน็ตมูวีเดตาเบส
* แม่แบบ:Kmdb film
* *สะดุดรักยัยจอมพลัง* ที่ฮันซีเนมา
**ริตา เฮย์เวิร์ท** (อังกฤษ: Rita Hayworth; 17 ตุลาคม ค.ศ. 1916 – 14 พฤษภาคม ค.ศ. 1987) หรือชื่อเกิด **มาร์การิตา คาร์เมน แคนซิโน** (Margarita Carmen Cansino) เป็นนักแสดง นักเต้น ชาวอเมริกัน ประสบความสำเร็จในช่วงคริสต์ทศวรรษ 1940 เป็นหนึ่งในนักแสดงแถวหน้าของยุค แสดงในภาพยนตร์ 61 เรื่อง มากกว่า 37 ปี สื่อขนานนามเธอว่า "เทพธิดาแห่งความรัก" (The Love Goddess) เธอยังเป็นนางแบบรูปติดผนังแถวหน้าของเหล่าบรรดาทหารจีไอในช่วงสงครามโลกครั้งที่สอง

เฮย์เวิร์ทเป็นที่รู้จักจากการแสดงในภาพยนตร์ปี ค.ศ 1946 แนวฟิล์มนัวร์เรื่อง *Gilda* แสดงคู่กับเกล็นน์ ฟอร์ด เธอยังเป็นที่รู้จักจากการแสดงในเรื่อง *Only Angels Have Wings* (1939), *The Lady from Shanghai* (1947), *Pal Joey* (1957) และ *Separate Tables* (1958) เฟรด แอสแตร์ซึ่งแสดงกับเธอในภาพยนตร์สองเรื่อง คือ *You'll Never Get Rich* (1941) และ *You Were Never Lovelier* (1942) ได้บอกว่าเธอเป็นคู่เต้นที่โปรด เธอยังแสดงใน *Cover Girl* (1944) ร่วมกับจีน เคลลี

ปี ค.ศ. 1980 เฮย์เวิร์ทป่วยเป็นโรคอัลไซเมอร์ ทำให้เธอเสียชีวิตในวัย 68 ปี จากการเสียชีวิตของเธอทำให้ผู้คนในสมัยนั้นที่ยังไม่รู้จักโรคนี้ได้รู้จักมากขึ้น

อ้างอิง
-------

1. ↑  "Rita Hayworth, 68, films' 'Love Goddess'". *Chicago Tribune*. Associated Press. May 16, 1987. p. 8.
**อาเจียว** (อักษรจีนตัวเต็ม: 阿嬌) ดารานักแสดงนักร้องสาวชาวฮ่องกง เป็นที่รู้จักกันดีในฐานะนักร้องดูโอในวง ทวินส์ คู่กับ อาซา อาเจียวเกิดเมื่อวันที่ 21 มกราคม ค.ศ. 1981 ที่ฮ่องกง มีชื่อจริงว่า **จง ซินถง** (อักษรจีนตัวเต็ม: 鍾欣桐, อักษรจีนตัวย่อ: 钟欣桐, พินอิน: zhōng xīntóng) มีชื่อภาษาอังกฤษว่า **จิลเลียน ชุง** (Gillian Chung) มีชื่อเดิมว่า **จง เจียลี่** (อักษรจีนตัวเต็ม: 鍾嘉勵, พินอิน: Zhong Jia Li)

พ่อของเธอเสียชีวิตไปตั้งแต่เธออายุได้แค่ขวบเดียว แม่จึงผู้เลี้ยงดูเธอมาคนเดียว ต่อมาแม่แต่งงานใหม่ เธอจึงมีน้องต่างพ่อที่อายุต่างกันถึง 12 ปี เข้าสู่วงการบันเทิงหลังจากกลับจากปิดเทอมที่ออสเตรเลีย ด้วยการเป็นนางแบบที่ฮ่องกง ต่อมาบริษัทโมเดลลิ่งได้แนะนำเธอให้กับค่ายเพลง EEG ซึ่งได้ออกอัลบั้มในนามวง ทวินส์ คู่กับ อาซา ในปี ค.ศ. 2000

อาเจียวจบปริญญาตรี สถาบัน William Angliss ประเทศออสเตรเลีย

ส่วนผลงานการแสดงในซีรีส์และภาพยนตร์เรื่องต่าง ๆ มีทั้งแสดงเดี่ยวและคู่กับอาซา ได้แก่ *Project A* คู่กับ จาง เหว่ยเจี้ยน ในปี ค.ศ. 2007, *ไซอิ๋ว* ในปี ค.ศ. 2002, *The Twins Effect, The Twins Effect II, House of Fury* ในปี ค.ศ. 2005, *Fox Volant of the Snowy Mountain* ในปี ค.ศ. 2006 เป็นต้น

ในต้นปี ค.ศ. 2008 อาเจียวมีข่าวอื้อฉาวว่ามีรูปถ่ายและคลิปวิดีโอหลุด ในเชิงวาบหวิว ที่ถ่ายโดย เฉิน กวานซี อดีตแฟนเก่าของเธอ (ในรูปเซ็ตนี้ยังมี จาง ป๋อจือ นักแสดงสาวชื่อดังอีกคนร่วมอยู่ด้วย) ซึ่งเหตุการณ์นี้ทำให้เธอสะเทือนใจไม่น้อย และต้องใช้เวลาอยู่ระยะหนึ่งถึงจะกลับาทำงานในวงการบันเทิงต่อได้

อ้างอิง
-------

1. ↑  เก็บถาวร 2016-03-05 ที่ เวย์แบ็กแมชชีน "เฉินกวานซี"ถูกมือดีฉกภาพบนเตียงกับนักร้องสาวออกแพร่ทั่วอินเทอร์เน็ต จากผู้จัดการออนไลน์
2. ↑  พักทำใจรักษาแผลกว่าปี วันนี้ "อาเจียว" กลับมาแล้ว จากคมชัดลึก

แหล่งข้อมูลอื่น
---------------

* เว็บไซต์อย่างเป็นทางการ[*ลิงก์เสีย*]
ในวิชาทฤษฎีทหาร **ยุทธศิลป์** (อังกฤษ: operational art) คือกระบวนการการประยุกต์การใช้ความคิดของ ผู้บัญชาการรบและฝ่ายเสนาธิการในการวางแผนจากประสบการณ์ ความรู้ และทักษะ เป็นตัวเชื่อมสำคัญระหว่างกลยุทธ์ (strategy) กับยุทธวิธี (tactics) โดยทั่วไปแล้วเป็นการใช้วิจารณญาณของผู้บัญชาการรบ โดยอาศัยประสบการณ์ การศึกษาข้อมูล การตกลงตัดสินใจ คณะฝ่ายเสนาธิการ และผู้มีความรู้เกี่ยวกับการยุทธ์ที่จะเกิดขึ้น ยุทธศิลป์ประกอบด้วยปัจจัยทางยุทธการสี่ประการ ได้แก่ เวลา พื้นที่ กำลัง และจุดประสงค์ 

ในหลักนิยมทางทหารของกองทัพสหรัฐ ได้ระบุว่า "ยุทธศิลป์เปรียบเสมือนการใช้กำลังทหารเพื่อให้บรรลุวัตถุประสงค์ทางยุทธศาสตร์หรือทางยุทธการด้วยการวางแผนแบบ การจัดองค์กร การประสานเชื่อมต่อ และการดำเนินการทางยุทธศาสตร์ ด้วยการทำสงคราม ด้วยปฏิบัติการทางทหารขนาดใหญ่ และด้วยการยุทธย่อยประกอบกัน ยุทธศิลป์เป็นสิ่งที่แปลความหมายยุทธศาสตร์ของ ผบ.กำลังรบร่วมฯ ออกมาในรูปแบบการวางแผนแบบระดับยุทธการ" และมีอีกคำนิยามคือ "ยุทธศิลป์เป็นส่วนประกอบที่เกี่ยวข้องกับการวางแผน การเตรียมการ การอำนวยการ และการดำรงสภาพกำลังทหารฝ่ายตนและฝ่ายเดียวกัน เพื่อให้บรรลุวัตถุประสงค์ทางยุทธการหรือทางยุทธศาสตร์ในเขตสงครามที่กำหนดให้ โดยการใช้ปฏิบัติการทางทหารขนาดใหญ่จนถึงการทำสงคราม"

องค์ประกอบของยุทธศิลป์มีขอบเขตกว้างมากและยังไม่มีการกำหนดตายตัว แต่เป็นที่ยอมรับว่ายุทธศิลป์มีความเกี่ยวพันกับทุกเรื่องที่เอื้ออำนวยให้สัมฤทธิ์เป้าหมายทางยุทธการทั้งทางตรงและทางอ้อม ซึ่งประกอบด้วยปัจจัยทางยุทธการ หน้าที่ทางยุทธการ, หลักการสงคราม องค์ประกอบของสงครามระดับยุทธการ วิธีใช้กำลังรบ การวางแผนและฝึกทางยุทธการ และภาวะผู้นำ

อ้างอิง
-------

1. 1 2  คู่มือฝ่ายเสนาธิการร่วม[*ลิงก์เสีย*] วิทยาลัยเสนาธิการทหาร สถาบันวิชาการป้องกันประเทศ
2. 1 2  เอกสารประกอบการศึกษา หมวดวิชาปฏิบัติการทางทหาร เรื่อง "ยุทธศิลป์" ฝ่ายวิชาการ สถาบันวิชาการทหารเรือชั้นสูง พ.ศ. 2543
3. ↑  The Joint Publication (JP) 1-02 Department of Defense Dictionary of Military and Associated.
Rin' logo
**ริน'** (ญี่ปุ่น: リン; โรมาจิ: *rin*; ทับศัพท์: ในชื่ออังกฤษว่า Rin') นักดนตรี 3 สาวจากประเทศญี่ปุ่น **มานะ โทโมกะ** และ **ชิเอะ** กับสไตล์ดนตรีที่ผสมผสานความเป็นตะวันออกและตะวันตกได้อย่างลงตัวในแบบป็อบแจ๊ส รินเป็นนักดนตรีญี่ปุ่นเพียงไม่กี่คนที่ได้ออกอัลบั้มและทำโปรดักชั่นทั้งหมดในประเทศสหรัฐอเมริกา ดนตรีของรินใช้เครื่องดนตรีญี่ปุ่น อย่างโคโตะ ขลุ่ย และเครื่องสายอย่างบิวะ เป็นซาวด์หลักผสมกับอิเลคโทรนิคซาวด์อย่างคีย์บอร์ด กีตาร์และเพอร์คัชชัน

เป็นครั้งแรกของรินที่ได้ร่วมงานกับลิซ่า โลบ เจ้าของเพลงดัง Stay ที่ได้ร้องเพลง Anti Hero ซึ่งเป็นซิงเกิลเปิดตัวของพวกเธอ

เสียงร้องในซิงเกิลสอง Never Know What Love Meant ก็เป็นการร่วมงานครั้งแรกกับลี แนช นักร้องสาวเสียงเพราะจาก Six Pence None The Richer เจ้าของเพลงฮิตข้ามปีอย่าง Kiss Me ในอัลบั้มอินแลนด์ ซี ลี แนชยังได้ฝากเสียงร้องไว้อีกถึง 2 เพลงด้วยกัน New Day Rising และ Sea Of Tranquilty

พวกเธอได้ร่วมงานกับโปรดิวเซอร์คนดัง จิมมี แฮร์รี่ เขาเคยเขียนเพลงให้กับ บริทนีย์ สเปียร์ส, เคลลี่ คลาร์กสัน, ไคลี มิโนค‎และนักร้องดังๆ อีกหลายคน 

รินได้รับเกียรติให้แสดงในเทศกาลเชอรี่ บลอสซัมที่วอชิงตัน ดีซี และคอนเสิร์ตในแอลเอ และนิวยอร์ก พวกเธอกำลังจะเริ่มทัวร์คอนเสิร์ตในสหรัฐอเมริกาปลายปี 2006

ผลงานอัลบั้ม
------------

* "Jikuu"
* "Asuka"
* "Utage uta Sakura Sakura"
* "Inland Sea"

แหล่งข้อมูลอื่น
---------------

* เว็บไซต์อย่างเป็นทางการ เก็บถาวร 2009-10-27 ที่ เวย์แบ็กแมชชีน

* 新井智恵 Chie Arai Official Site
* 吉永真奈 Mana Yoshinaga Official Web Site | 生田流箏曲・地歌三味線演奏家
* 長須与佳 Tomoca Nagasu Official Web Site เก็บถาวร 2019-01-11 ที่ เวย์แบ็กแมชชีน
* Rin' MySpace
* Rin'の復活を願う会
* (Blog) Rin' with Mana Yoshinaga (吉永真奈), Tomoca Nagasu (長須与佳) & Chie Arai (新井智恵)
**อาห์โมส อิตาปิ** หรือ **อาห์โมส อิตาไป** เป็นเจ้าหญิงและพระราชินีแห่งราชวงศ์ที่สิบเจ็ด ตอนปลายและในต้นราชวงศ์ที่สิบแปด

พระประวัติ
----------

พระองค์อาจจะเป็นพระราชธิดาของฟาโรห์ทาโอที่หนึ่งและเป็นพระขนิษฐาของฟาโรห์ทาโอที่สองและพระราชินีอาโฮเทปที่ 1 และซิทดเจฮูติ
พระองค์อาจจะอภิเกษกสมรสกับฟาโรห์ทาโอที่สอง พระองค์มีพระราชธิดาพระองค์หนึ่งนามว่า อาโมส-เฮนุททาเมฮู

การสิ้นพระชนม์และที่ฝังพระศพ
----------------------------

พระศพของพระนางอาห์โมส อิตาปิ
หลุมฝังพระศพถูกสร้างขึ้นสำหรับพระนางอิตาปิ ที่เมืองธีบส์ พระศพของพระองค์ถูกฝังอยู่ในสุสานหมายเลข DB320 ที่ถูกค้นพบในปี พ.ศ. 2424 และปัจจุบันอยู่ในพิพิธภัณฑ์อียิปต์ในกรุงไคโร

พระศพของพระองค์ถูกพบอยู่ในโลงศพด้านนอกของมัมมี่นิรนามนามว่า เลดี้ ไรน์ ซึ่งเป็นหลานสาวของ พระนางอาโมส-เนเฟอร์ทาริ ต่อมาได้มีการชันสูตรพระศพของพะองค์ ซึ่งอธิบายว่าเป็นผู้หญิงที่แข็งแรงและมีรูปร่างคล้ายคลึงกับพระเชษฐาของพระองค์ วันที่ฝังศพของเธอไปในปีต่อมาของรัชสมัยของฟาโรห์อาโมสที่หนึ่ง พระศพของพระองค์มีพวงของดอกไม้รอบคอของพระศพ ร่างกายถูกวางแขนพร้อมกับข้างและผิวหนังของพระศพเป็นสีน้ำตาลเข้ม

อ้างอิง
-------

1. ↑  Tyldesley, Joyce. Chronicle of the Queens of Egypt. Thames & Hudson. 2006. p 79, 82 ISBN 0-500-05145-3
2. 1 2  Dodson, Aidan and Hilton, Dyan. The Complete Royal Families of Ancient Egypt. Thames & Hudson. 2004. ISBN 0-500-05128-3
3. ↑  Grajetzki, Ancient Egyptian Queens: A Hieroglyphic Dictionary, Golden House Publications, London, 2005, ISBN 978-0-9547218-9-3
4. ↑  E.G. Smith, Catalogue General Antiquites Egyptiennes du Musee du Caire: The Royal Mummies, Cairo, 1912; retrieved from The University of Chicago Library
ยุนจากเกมซุยโคเด็นภาค III
ยุน (อังกฤษ: Yun) เป็นตัวละครจากเกมเก็นโซซุยโคเด็น ปรากฏตัวออกมาในภาค III

ข้อมูลส่วนตัว
-------------

ชื่อ: ยุน   

ดวงดาวประจำตัว: เท็นโช (Tensyo)   

บ้านเกิด: อัลมา ไคนัน (Alma Kinan)   

อายุ: ไม่ปรากฏ   

เผ่าพันธุ์: มนุษย์   

รูนที่ถือครอง: ไม่ปรากฏ   

ครอบครัว: ยุยริ, ยูมิ  

สถานะ: คนทรง, เสียชีวิตจากการเข้าประกอบพิธีกรรมภายในหมู่บ้าน (ถูกนำไปสังเวย)   

สถานที่อยู่ปัจจุบัน: ไม่ปรากฏ   

สงครามที่เข้าร่วม: สงครามทูตแห่งเพลิงครั้งที่สอง

ประวัติ
-------

ยุนเป็นคนทรงประจำหมู่บ้านอัลมา ไคนัน มีความสามารถในการพูดคุยกับวิญญาณได้เช่นเดียวกับยุยริและยูมิ นอกจากนี้เธอยังมีความสามารถในการมองเห็นอนาคตได้ ถึงแม้ว่าเธอจะต้องเสียชีวิตจากการประกอบพิธีกรรมภายในหมู่บ้าน แต่เธอก็ไม่เคยเสียใจ

ยุนเข้าประกอบพิธีกรรมเพื่อปลดผนึกของรูนแห่งน้ำที่แท้จริงและเสียชีวิตลงในเวลาต่อมา ถึงแม้ว่าคริสจะพยายามที่จะหยุดพิธีนี้แต่ก็ไม่สามารถทำได้ ยุนรู้ดีว่าการเสียสละของเธอนั้นจะเป็นประโยชน์แก่บุคคลส่วนมาก อย่างไรก็ตามท้ายที่สุดแล้วคริสก็สามารถยุติสงครามได้ตามที่ยุนคาดหวังไว้
อายุ 26 ปี

วิธีการนำเป็นพวก
----------------

ซุยโคเด็นภาค IIIได้เข้าเป็นพวกโดยอัตโนมัติ
สะดึงวงกลม
**สะดึง** (อังกฤษ: Embroidery hoop; Embroidery frame) คือกรอบไม้หรือไม้แบบสำหรับขึงผ้าในเวลาปักดิ้นหรือไหมเป็นต้น หรืออาจจะหมายถึงกรอบไม้สำหรับขึงผ้าที่จะเย็บเป็นจีวร

สะดึงมี 2 แบบ คือ

* **สะดึงกลม** ใช้ปักงานชิ้นเล็ก เช่น การปักตัวอักษร เครื่องหมายของโรงเรียน มุมผ้าเช็ดหน้า เป็นต้น
* **สะดึงสี่เหลี่ยม** เหมาะสำหรับปักงานชิ้นใหญ่ จำเป็นต้องมีผ้าขึงสะดึง เพื่อบังคับผ้าที่ปัก ให้แน่นและเรียบตึงอยู่ได้นาน ช่วยให้งานปักประณีตเรียบร้อย ปักได้สะดวกและรวดเร็ว เช่น การปักหน้าหมอน ผ้าปูโต๊ะ ย่าม ตาลปัตร เป็นต้น

ประวัติ
-------

### พระพุทธศาสนา

ในสมัยพระพุทธกาลการเย็บผ้าต้องเอาไม้สะดึงมาขึงผ้าให้ตึงเสียก่อน แล้วจึงเย็บเพราะช่างยังไม่มีความชำนาญ และเครื่องมือในการเย็บก็ยังไม่เพียงพอ การทำจีวรหรือกฐิน ถ้าภิกษุทำเอง ก็จัดเป็นงานเอิกเกริก เช่นตำนานกล่าวไว้ว่า "การเย็บจีวรนั้น พระเถรานุเถระต่างมาช่วยกัน เป็นต้นว่า พระสารีบุตร พระมหาโมคคัลลานะ พระมหากัสสปะ แม้สมเด็จพระบรมศาสดาก็เสด็จลงมาช่วย ภิกษุสามเณรอื่น ๆ ก็ช่วยขวนขวายในการเย็บจีวร อุบาสกอุบาสิกาก็จัดหาน้ำดื่มเป็นต้น มาถวายพระภิกษุสงฆ์ มีองค์พระสัมมาสัมพุทธะเป็นประธาน โดยนัยนี้ การเย็บจีวรแม้โดยธรรมดา ก็เป็นการต้องช่วยกันทำหลายผู้หลายองค์"

ซึ่งพระสัมมาสัมพุทธเจ้าได้ทรงอนุญาตให้ภิกษุใช้สะดึง โดยตรัสว่า

> ... ดูกรภิกษุทั้งหลาย เราอนุญาตไม้สะดึง เชือกผูกไม้สะดึง ให้ผูกลงในที่นั้น ๆ เย็บจีวรได้ ภิกษุทั้งหลายขึงไม้สะดึงในที่ไม่เรียบ ไม้สะดึงหัก ... ดูกรภิกษุทั้งหลาย ภิกษุไม่พึงขึงไม้สะดึง ในที่ไม่เสมอ รูปใดขึง ต้องอาบัติทุกกฏ ภิกษุทั้งหลายขึงไม้สะดึงบนพื้นดิน ไม้สะดึงเปื้อนฝุ่น ... ดูกร ภิกษุทั้งหลาย เราอนุญาตให้ใช้หญ้ารอง ขอบไม้สะดึงชำรุด ... ดูกรภิกษุ ทั้งหลาย เราอนุญาตให้ดามขอบเหมือนผ้าอนุวาต ไม้สะดึงไม่พอ ... ดูกรภิกษุทั้งหลาย เราอนุญาตไม้สะดึงเล็ก ไม้ประกับ ซี่ไม้สำหรับสอดเข้าในระหว่าง จีวรสองชั้น เชือกรัดสะดึงในกับสะดึงนอก ด้ายผูกจีวรลงกับสะดึงใน ครั้นขึงแล้ว จึงเย็บจีวร ด้ายเกษียนภายในไม่เสมอ ... ดูกรภิกษุทั้งหลาย เราอนุญาต ให้ทำหมาย เส้นด้ายคด ...ดูกรภิกษุทั้งหลาย เราอนุญาตเส้นด้าย ตีบรรทัด ฯ
> 
>

อ้างอิง
-------


คอมมอนส์ มีภาพและสื่อเกี่ยวกับ:  
**สะดึง**

1. ↑  ประเพณีทอดกฐิน เก็บถาวร 2016-03-05 ที่ เวย์แบ็กแมชชีน. สำนักงานวัฒนธรรมจังหวัดน่าน
2. ↑  การทอดกฐิน[*ลิงก์เสีย*]. สำนักประชาสัมพันธ์เขต 4 กรมประชาสัมพันธ์

* กรมการศึกษานอกโรงเรียน กระทรวงศึกษาธิการ. หนังสือเรียน วิชา ช่างปักสะดึง. หน้าที่ 3
* เรื่องไม้สะดึง. พระไตรปิฎก เล่มที่ ๗ พระวินัยปิฎก เล่มที่ ๗ จุลวรรค ภาค ๒
*สม็อก (smog) ที่หมายถึงมลพิษทางอากาศชนิดหนึ่ง ดูที่ หมอกควัน*

**สม็อก** (Smaug) หรือ **สเมาก์** (/smaʊɡ/) เป็นชื่อมังกร ในปกรณัมชุดมิดเดิลเอิร์ธ ของ เจ. อาร์. อาร์. โทลคีน ปรากฏในเรื่อง *เดอะฮอบบิท* ได้ชื่อว่าเป็นมังกรตัวสุดท้ายของมิดเดิลเอิร์ธ มีสมญาอื่นว่า *สม็อกมังกรทอง* หรือ *สม็อกผู้เรืองรอง* มันสามารถพ่นไฟได้ จึงเชื่อว่าเป็นมังกรในตระกูลมังกรไฟ และสามารถบินได้

สม็อกบุกโจมตีอาณาจักรเอเรบอร์ในปี 2770 ของยุคที่สาม ทำให้คนแคระแห่งอาณาจักรเอเรบอร์ต้องหลบลี้หนีภัยไปอาศัยอยู่ในที่ต่างๆ มันครอบครองทรัพย์สมบัติในอาณาจักรแห่งนั้นอยู่นานกว่าสองร้อยปี และมักออกอาละวาดที่เมืองเอสการ็อธ เมืองเดล ซึ่งเป็นอาณาจักรมนุษย์ในแถบใกล้เคียงอยู่เสมอ 

สม็อกอาศัยอยู่ในถ้ำซึ่งมันขนเอาทรัพย์สมบัติของเอเรบอร์มากองรวมกันแล้วนอนทับเอาไว้ ใต้ท้องของสม็อกจึงมีแต่เพชรนิลจินดาที่ฝังแน่นอยู่กับพุงของมัน แต่บิลโบ แบ๊กกิ้นส์ ที่ลอบเข้าไปในรังของมันเพื่อหาอาร์เคนสโตนและได้ค้นพบจุดอ่อนที่หน้าอกซ้าย ว่าไม่มีสิ่งใดปกคลุม เขานำเรื่องออกมาบอกคนแคระ แต่นกทรัชสอดแนมนำความกลับไปแจ้งแก่บาร์ด นักธนูแห่งเดล ทำให้เขาสามารถยิงธนูใส่จุดอ่อนนั้นเมื่อสม็อกบินมาอาละวาดทำลายเมืองเดลอีก ด้วยคิดว่าเมืองเดลให้ความช่วยเหลือแก่ศัตรูที่ลอบเข้าไปสอดแนมในรังของมัน สม็อกจึงเสียชีวิตด้วยน้ำมือของบาร์ด

ที่มา
-----

แนวคิดในการประพันธ์ มังกร ของโทลคีน สอดคล้องกับตำนานปรัมปราหลายแห่งที่กล่าวถึงมังกรว่า เป็นสิ่งมีชีวิตที่ชอบสมบัติ และมักนอนอยู่บนกองสมบัติของตัว งานประพันธ์เก่าแก่ที่แสดงความข้อนี้คือ บทกวีแองโกล-แซกซอน เรื่อง "เบวูล์ฟ" ซึ่งโทลคีนเป็นศาสตราจารย์ทางด้านภาษาแองโกล-แซกซอน ในระหว่างช่วงปี ค.ศ. 1925-1945 มังกรในเรื่องเบวูล์ฟยังออกอาละวาดเนื่องจาก *ถ้วยทองคำ* ถูกขโมยไป เช่นเดียวกับอาร์เคนสโตนที่บิลโบขโมยออกมาในเรื่อง *เดอะฮอบบิท*

อ้างอิง
-------

1. ↑  Tolkien 1996, "The Appendix on Languages" harvnb error: no target: CITEREFTolkien1996 (help)
2. ↑  เจ. อาร์. อาร์. โทลคีน, *เบวูล์ฟ : บทวิเคราะห์มุมมองของปีศาจ (Beowulf: The Monsters and the Critics and Other Essays)*  เรียบเรียงโดย คริสโตเฟอร์ โทลคีน, สำนักพิมพ์ จอร์จ อัลเลนแอนด์อันวิน, 1983
**เรื่องของอ้อม** เป็นชื่อของหนังสืออัตชีวประวัติ เล่าเรื่องราวชีวิตจริงของ อ้อม หรือ เสาวนีย์ ฤทธิ์โชติ หญิงสาวที่ป่วยเป็นโรคเกล็ดหนังแข็ง (Scleroderma หรือ Icthyosis)[] ตั้งแต่อายุ 9 ขวบ จนกระทั่งปัจจุบัน (พ.ศ. 2548)

อาการของเสาวนีย์เริ่มจากเป็นรอยด่างขาวเล็ก ๆ ที่มุมปาก แล้วลุกลามไปทั่วตัว มีอาการคันมาก และเมื่อเกาจะทำให้ผิวหนังหลุดออกมา และ มีเลือดไหลซึมตามแผลต่าง ๆ นิ้วมือนิ้วเท้าหงิกงอจนกระทั่งใช้การไม่ได้และหลุดไป เธอทนทุกข์ทรมานจากโรคนี้มาเป็นเวลากว่า 14 ปี และอาการของเธอยิ่งหนักขึ้น เธอไม่สามารถเดินไปไหนมาไหนได้นานแล้ว ทุกวันตอนเช้าเธอต้องใช้เวลา 3-4 ชั่งโมงกับการแช่ตัวในน้ำยา ให้สะเก็ดหนังนุ่มขึ้น เพื่อที่จะได้ลอกออกและทำแผลทั่งทั้งตัว ใส่เสื้อผ้า เพื่อที่จะได้กลับมานอนบนเตียงเดิมที่เพิ่งจะตื่น รอคอยให้ถึงเวลาเย็น ที่จะได้พบน้องสาว ตา ยาย และ มารดา ผู้หญิงคนนี้มีกำลังใจเข้มแข็งที่จะต่อสู้โรคร้ายในทุก ๆ วันใหม่ เรียนรู้แง่คิดดี ๆ จากความเหงา และ ความเจ็บปวดทรมาน หลายครั้งที่เธอแบ่งปันกำลังใจของเธอสู่คนรอบข้าง ไปจนถึงผู้คนที่ได้รับรู้เรื่องราวของเธอ

เรื่องราวของเสาวนีย์ นอกจากจะเขียนเป็นหนังสือแล้ว เธอยังได้ออกโทรทัศน์ในรายการเจาะใจ และ คน ค้น คน

อ้างอิง
-------

* หนังสือ เรื่องของอ้อม
* รายการ เจาะใจ
* รายการ คน ค้น คน

แหล่งข้อมูลอื่น
---------------

* สมาคมรูมาติสซั่มแห่งประเทศไทย เก็บถาวร 2004-12-12 ที่ เวย์แบ็กแมชชีน
ภาพวาดในจินตนาการโดยศิลปิน แสดงจานดาวเคราะห์ก่อนเกิดที่ล้อมรอบ MWC 480
**MWC 480** เป็นดาวฤกษ์อายุน้อยดวงหนึ่ง อยู่ห่างออกไปประมาณ 455 ปีแสง มีมวลประมาณสองเท่าของมวลดวงอาทิตย์ ตั้งอยู่ในพื้นที่ก่อตัวดาวฤกษ์ภายในกลุ่มดาววัว

ที่มาของชื่อเรียก MWC มาจาก **สารบัญแฟ้มดาวฤกษ์ A และ B ที่มีเส้นไฮโดรเจนสว่างในสเปกตรัมของเมานต์วิลสัน** (Mount Wilson Catalog of B and A stars with bright hydrogen lines in their spectra)

MWC 480 เป็น ดาวเฮอร์บิก เออี/บีอี ในแถบลำดับหลักที่มีการปล่อยรังสีเอกซ์ มีเปลือกก๊าซล้อมรอบด้วยจานดาวเคราะห์ก่อนเกิด นักดาราศาสตร์ใช้ ALMA สังเกตการณ์พบว่าแผ่นจานที่อยู่รอบ ๆ MWC 480 มี อาซีโตไนไตรล์ (CH3CN) ที่มีโมเลกุลเป็นคาร์บอนเชิงซ้อนจำนวนมาก และที่ภายในแผ่นจานก็ยังพบไฮโดรเจนไซยาไนด์ (HCN) อย่างไรก็ตามยังไม่พบสัญญาณการก่อตัวของดาวเคราะห์

 ดาวอายุน้อย MWC 480 และท้องฟ้าโดยรอบ

อ้างอิง
-------

1. ↑  K. L. Luhman; และคณะ. "The Disk Population of the Taurus Star-Forming Region" (PDF). Arxiv.org. คลังข้อมูลเก่าเก็บจากแหล่งเดิม (PDF)เมื่อ 2019-10-18. สืบค้นเมื่อ 2015-04-08.
2. ↑  "Catalog of Resolved Circumstellar Disks". *Circumstellardisks.org*. คลังข้อมูลเก่าเก็บจากแหล่งเดิมเมื่อ 2015-02-05. สืบค้นเมื่อ 2015-04-08.
3. ↑  "LOCATING THE ACCRETION FOOTPRINT ON A HERBIG Ae STAR: MWC 480". *IOP.org*. สืบค้นเมื่อ 2015-04-08.
4. ↑  "Complex Organic Molecules Discovered in Infant Star System". *Eso.org*. คลังข้อมูลเก่าเก็บจากแหล่งเดิมเมื่อ 2020-11-08. สืบค้นเมื่อ 2015-04-08.
5. ↑  "Complex Organic Molecules Discovered Around Star MWC 480". *Science 2.0*. คลังข้อมูลเก่าเก็บจากแหล่งเดิมเมื่อ 2016-03-04. สืบค้นเมื่อ 2015-04-08.
แผนที่ดาวบริเวณซีกท้องฟ้าใต้
 โลกที่หมุนภายในทรงกลมท้องฟ้า จะเห็นว่าเส้นศูนย์สูตรของโลกอยู่ภายในเส้นศูนย์สูตรท้องฟ้าเสมอ
**ซีกท้องฟ้าใต้** หรือ **ซีกฟ้าใต้** (อังกฤษ: southern celestial hemisphere หรือ Southern Sky) คือ ส่วนของพื้นที่ในดาราศาสตร์ที่หมุนไปในทรงกลมท้องฟ้า เป็นส่วนครึ่งทรงกลมที่อยู่ทางใต้ของเส้นศูนย์สูตรท้องฟ้า

ในการทำแผนที่ท้องฟ้า นักดาราศาสตร์มองว่าท้องฟ้าเป็นเสมือนภายในของทรงกลมที่ถูกแบ่งครึ่งด้วยเส้นศูนย์สูตรท้องฟ้า แม้ว่าเส้นศูนย์สูตรท้องฟ้าจะสอดคล้องกับเส้นศูนย์สูตรของโลกบนเส้นโครงแผนที่ แต่ก็ไม่ควรจะสับสนระหว่างซีกท้องฟ้าใต้กับซีกโลกใต้ และซีกท้องฟ้าเหนือกับซีกโลกเหนือ

การสังเกตการณ์
--------------

ในซีกท้องฟ้าใต้ ผู้สังเกตการณ์สามารถมองเห็นดาวประมาณ 2,000 ดวงในทัศนวิสัยที่ดีได้อย่างสบาย ๆ และระหว่าง 20,000 ถึง 40,000 ดวงด้วย กล้องสองตา ในเมืองใหญ่ สามารถมองเห็นดาวได้ประมาณ 300 ถึง 500 ดวงเท่านั้น เนื่องจาก แสงรบกวน และ มลพิษทางอากาศ ผู้สังเกตการณ์ที่อยู่บนซีกโลกเหนือไกลจากเส้นศูนย์สูตรออกไปจะมองเห็นท้องฟ้าทางใต้ได้น้อยลง

ดาวฤกษ์ที่สว่างที่สุดคือดาวโจร ซึ่งมีโชติมาตรปรากฏ -1.5 อยู่ในซีกท้องฟ้าใต้ ส่วนดาวคาโนปุสที่สว่างที่สุดเป็นอันดับสองและดาวแอลฟาคนครึ่งม้าก็ล้วนอยู่บนซีกท้องฟ้าใต้ โดยทั้ง 2 ดวงนี้อยู่ค่อนไปทางใต้มาก ที่เดคลิเนชัน 60 องศาใต้ ซึ่งใกล้กับขั้วโลกใต้ของท้องฟ้ามาก ดังนั้นจึงเป็นเรื่องยากที่จะพบเห็นได้จากผู้สังเกตการณ์ในยุโรปกลาง

ซีกท้องฟ้าใต้เป็นที่รู้จักค่อนข้างช้าเมื่อเทียบกับซีกท้องฟ้าเหนือที่เป็นที่รู้จักโดยละเอียดมาเป็นเวลานานแล้ว โดยซีกท้องฟ้าใต้มีการทำแผนที่ดาวอย่างละเอียดโดยเอ็ดมันด์ แฮลลีย์ ซึ่งได้ถูกตีพิมพ์ในปี 1679

อ้างอิง
-------

1. ↑   David Ellyard, Wil Tirion: *The Southern Sky Guide.* Cambridge Univ. Press, Cambridge 2009, ISBN 978-0-521-71405-1
2. ↑  "Edmond Halley (1656–1742)". *BBC*. 2014. สืบค้นเมื่อ 2021-07-11.`{{cite web}}`: CS1 maint: url-status (ลิงก์)
3. ↑  Kanas, Nick (2012). *Star Maps: History, Artistry, and Cartography* (2nd ed.). Chickester, UK: Springer. p. 123. ISBN 978-1-4614-0917-5.
**ซี ซี ไรเดอร์** (อังกฤษ: See See Rider) เป็นที่รู้จักกันในชื่อ **ซี. ซี. ไรเดอร์** (อังกฤษ: C.C. Rider) หรือ **ซี. ซี. ไรเดอร์ บูลส์** (อังกฤษ: See See Rider Blues) หรือ **อีซี บูลส์** (อังกฤษ: Easy Rider) เป็นเพลงอเมริกัน 12 บาร์บลูส์ ที่มีชื่อเสียง ถูกบันทึกเสียงครั้งแรกโดย เกอร์ทรูด "มา" เรนนีย์ ในปี ค.ศ. 1924 และตั้งแต่นั้นมาได้รับการบันทึกโดยศิลปินอื่น ๆ อีกมากมาย

เวอร์ชันของเพลง
---------------

ในปี 1943 เวอร์ชันของ Wee Bea Booze กลายเป็นเพลงฮิตอันดับ 1 ในบิลบอร์ดของ "Harlem Hit Parade" เจ้าของในจังหวะและชาร์ตเพลงบลูส์ นักวิจารณ์เพลงบลูส์บางคนพิจารณานี้จะเป็นรุ่นที่ชัดเจนของเพลง

เพลงนี้ได้มีการขับร้องจาก เอลวิส เพรสลีย์ ,เจอร์รี ลี ลูวิส ,เรย์ ชาลส์ ,ชัค เบอร์รี ,เจอร์รี ลูวิส และเดอะเพลย์บอยส์ ,เดอะฮู ,ดิเอเวอร์ลีบราเธอร์ส ,ชาร์ลี ริช ,เอียน และซิลเวีย ,เจนิส จ็อปลิน ,เกรตฟูลเดด ,ลีออน โทมัส ,สนุ๊กส์ อีกลิน ,จอห์น ฟาเฮย์ ,Old Crow Medicine Show และอีกมากมาย ในปีต่อมา เพรสลีย์ ได้เปิดการแสดงของเขาอย่างสม่ำเสมอกับเพลงนี้ด้วย

อ้างอิง
-------

1. ↑  Wee Bea Booze Biography

แหล่งข้อมูลอื่น
---------------

* Song on Youtube.com
* The sheet music
* เนื้อเพลงเต็มของเพลงนี้ ที่เมโทรลิริกส์
**ม้าน้ำดำ** หรือ **ม้าน้ำคูด้า** หรือ **ม้าน้ำธรรมดา** (อังกฤษ: Common seahorse, Spot seahorse; ชื่อวิทยาศาสตร์: *Hippocampus kuda*) เป็นม้าน้ำชนิดหนึ่ง 

มีสีพื้นผิวลำตัวหลากหลายทั้ง ดำ, เหลือง, ม่วง หรือน้ำตาลแดง โดยสามารถเปลี่ยนสีลำตัวได้ตามสภาพแวดล้อม มีขนาดความยาว 25-30 เซนติเมตร พบได้ในทะเลทั่วไปแถบอินโด-แปซิฟิกจนถึงฮาวาย ในน่านน้ำไทยถือว่าเป็นม้าน้ำที่มีขนาดใหญ่ที่สุด

เป็นม้าน้ำที่ได้รับความนิยมในการเลี้ยงเป็นปลาสวยงาม และสามารถเพาะขยายพันธุ์ได้แล้ว แต่ทว่าอัตราการรอดมีน้อย จึงเพาะพันธุ์เป็นจำนวนมากไม่ได้ ต้องใช้ม้าน้ำจากธรรมชาติที่ท้องแล้ว แต่ในปัจจุบันสามารถเพาะขยายพันธุ์ได้ในหลายที่ และมีอัตราการรอดสูง โดยเลี้ยงให้ผสมพันธุ์กันเองในที่เลี้ยง

ในเดือนพฤศจิกายน พ.ศ. 2557 มีข่าวปรากฏว่าชาวประมงในอำเภอละแม จังหวัดชุมพร จับม้าน้ำที่มีสีเหลืองทองทั้งตัวได้ โดยที่ไม่เคยเจอม้าน้ำลักษณะแบบนี้มาก่อน ในเบื้องต้นเชื่อว่าเป็นม้าน้ำหนาม (*H. spinosissimus*) แต่เมื่อตรวจสอบแล้วพบว่าเป็นม้าน้ำดำ

อ้างอิง
-------

1. ↑  จาก IUCN (อังกฤษ)
2. ↑  *ปลาทะเลที่เพาะพันธุ์ได้ในประเทศไทย ตอนจบ*, นันทวัฒน์ โชติสุวรรณ หน้า 137 คอลัมน์ Blue Planet นิตยสาร Aquarium Biz ฉบับที่ 22 ปีที่ 2: เมษายน 2012
3. ↑  "เผย "ม้าน้ำสีทอง" ที่พบเป็นสายพันธุ์ "ม้าน้ำดำ"". nationtv.tv. 13 November 2014. สืบค้นเมื่อ 22 November 2014.

แหล่งข้อมูลอื่น
---------------


คอมมอนส์ มีภาพและสื่อเกี่ยวกับ:  
***Hippocampus kuda***

* รูปและข้อมูลเพิ่มเติมจาก Fishbase.org (อังกฤษ)
ริทอร์ตทองแดง
ริทอร์ตแก้ว
ในห้องปฏิบัติการเคมี **ริทอร์ต** คือ เครื่องแก้วที่ใช้สำหรับการกลั่นหรือกลั่นแห้งของสสาร ริทอร์ตประกอบด้วยภาชนะทรงกลมที่มีคอยาวชี้ลงล่าง ของเหลวที่จะถูกกลั่นนั้นถูกใส่ในภาชนะและอุ่นให้ร้อน คอนั้นทำหน้าที่เป็นคอนเดนเซอร์ซึ่งให้ไอน้ำควบแน่นและไหลไปตามคอสู่ภาชนะด้านล่าง

ในอุตสาหกรรมเคมี ริทอร์ตคือภาชนะที่อากาศเข้าไม่ได้ โดยสสารถูกอุ่นเพื่อให้ปฏิกิริยาเคมีที่สร้างผลิตผลก๊าซซึ่งจะถูกเก็บไว้ในภาชนะเพื่อนำไปใช้ต่อไป ริทอร์ตยังถูกใช้ในระดับอุตสาหกรรม เช่น การสกัดน้ำมันหิน และการผลิตถ่านหุงต้ม กระบวนการให้ความร้อนหินน้ำมันเพื่อผลิตน้ำมันหิน ก๊าซหิน มักถูกเรียกว่าการริทอร์ต

ในอุตสาหกรรมอาหาร หม้ออบความดันส่วนใหญ่จะถูกเรียกว่าริทอร์ต หมายถึง "ริทอร์ตบรรจุกระป๋อง" สำหรับการฆ่าเชื้อโรคในอุณหภูมิสูง (116–130 องศาเซลเซียส)

การใช้ริทอร์ต

ประวัติ
-------

หลังการประดิษฐ์ของภาชนะแก้วหรือโลหะที่ใช้ในการกลั่นหรือริทอร์ตชนิดหนึ่ง ญาบิร นักเล่นแร่แปรธาตุได้พัฒนากรรมวิธีในการกลั่นจนเป็นอย่างที่ใช้อยู่ในปัจจุบัน นักเล่นแร่แปรธาตุใช้ริทอร์ตกันอย่างแพร่หลาย และรูปภาพของริทอร์ตนั้นยังพบได้ในรูปวาดของห้องปฏิบัติการของคนเหล่านี้ ก่อนการค้นพบของคอนเดนเซอร์ที่ใช้กันในปัจจุบัน ริทอร์ตนั้นถูกใช้โดยนักเคมีที่มีชื่อเสียง เช่น อ็องตวน ลาวัวซีเย, เยินส์ ยาคอบ แบร์เซลีอุส เป็นต้น

หน้าที่ในเคมีวิเคราะห์
----------------------

ด้วยเทคโนโลยีที่ก้าวไกลโดยเฉพาะการคิดค้นคอนเดนเซอร์ไส้ตรง การใช้ริทอร์ตในห้องปฏิบัติการถูกมองว่าล้าสมัยตั้งแต่ต้นคริสต์ศตวรรษที่ 20 อย่างไรก็ตาม เทคนิคในห้องปฏิบัติการบางอย่างนั้นอาจไม่ต้องการอุปกรณ์ที่ละเอียดอ่อน และสามารถใช้ริทอร์ตเพื่อทดแทนอุปกรณ์การกลั่นที่ซับซ้อนได้

อ้างอิง
-------

1. ↑  "retort."
2. ↑  "Retort."
3. ↑  "Distillation." 1911 Encyclopedia Britannica - Free Online.
**สยามนิกาย หรือ สยามวงศ์** เป็นคณะสงฆ์เถรวาทที่พระอุบาฬีก่อตั้งขึ้นในประเทศศรีลังกา

นิกายย่อย
---------

* มัลวัตตะ (อังกฤษ: Malwaththa)
* อัสคิริยะ (อังกฤษ: Asgiriya)
* วาทุลวิลา (อังกฤษ: Waturawila) หรือ มหาวิหารวามสีกาสยาโมวนาวาสนิกาย (อังกฤษ: Mahavihara Vamshika Shyamopali Vanavasa Nikaya)

ประวัติ
-------

ในปี พ.ศ. 2293 พระเจ้ากีรติศรีราชสิงหะ พระเจ้ากรุงลังกาทรงพระราชศรัทธาแรงกล้าที่จะฟื้นฟูพระพุทธศาสนาให้กลับคืนสู่ศรีลังกาอีกครั้ง จึงได้ส่งราชทูตมายังกรุงศรีอยุธยา ลังกากุมารบันทึกไว้ว่า "พ.ศ. 2293 คณะราชทูตออกเดินทางจากท่าเรือตรินโคมาลี โดยเรือของฮอลันดานามว่าเวลตรา การเดินทางครั้งนั้นผ่านเมืองอะแจ สุมาตราและแวะพักที่มละกาเป็นเวลาห้าเดือน เพื่อหลีกเลี่ยงฤดูมรสุม จากนั้นคณะราชทูตได้เดินทางเข้ามายังปากน้ำเจ้าพระยา ผ่านเมืองบางกอกและนนทบุรี"

ในพ.ศ. 2295 ในแผ่นดินสมเด็จพระเจ้าอยู่หัวบรมโกศแห่งกรุงศรีอยุธยา พระองค์ได้จัดส่งพระสงฆ์ไปให้บรรพชาอุปสมบทแก่กุลบุตรชาวศรีลังกา ตามคำขอร้องของพระเจ้ากีรติศรีราชสิงหะกรุงลังกา ซึ่งส่งราชทูตเข้ามาขอพระสงฆ์ไทยไปศรีลังกา คณะธรรมทูตไทยมีจำนวน 25 รูปประกอบด้วยพระสงฆ์ 18 รูป สามเณร 7 รูป โดยมีพระอุบาฬีและพระอริยมุนีเป็นหัวหน้า ออกเดินทางโดยเรือกำปั่นฮอลันดาจากกรุงศรีอยุธยา เมื่อวันขึ้น ๑๐ ค่ำ เดือนอ้าย พ.ศ. 2295 ถึงเมืองตรินโคมาลี อันเป็นเมืองท่าอยู่ทางตะวันออกเฉียงเหนือของเกาะลังกา เมื่อวันแรม ๑๔ ค่ำ เดือน ๖ โดยใช้เวลาเดินทางถึง 5 เดือน 4 วัน 

เมื่อคณะไปถึงศรีลังกาคณะได้จำวัดอยู่ที่วัดบุปผาราม ซึ่งปัจจุบันเรียกว่าวัดมัลวัตตะและเป็นวัดของพระมหานายก คณะสงฆ์นิกายสยามวงศ์ คณะมัลวัตตะ อยู่ตรงกันข้ามกับวัดพระเขี้ยวแก้ว ซึ่งมีทะเลสาบกั้นกลาง อยู่ในเมืองศิริวัฒนนคร (ปัจจุบันคือเมืองกัณฏี) คณะได้ให้บรรพชาอุปสมบทแก่ชาวศรีลังกาเป็นพระภิกษุ 700 รูป เป็นสามเณร 3,000 รูป ในระยะ 3 ปีที่ออกไปอยู่ในศรีลังกา คือ พ.ศ. 2295-2298

อ้างอิง
-------

1. ↑  ประชุมศิลาจารึกภาคที่ 1 กรุงเทพมหานคร โรงพิมพ์สำนักเลขาธิการคณะรัฐมนตรี, 2521,หน้า 22
2. ↑  มหาวิทยาลัยมหามกุฏราชวิทยาลัย
วิทยาเขตสิรินธรราชวิทยาลัย ในพระราชูปถัมภ์, แหล่งเดิม เก็บถาวร 2012-09-01 ที่ เวย์แบ็กแมชชีน
**นายสมโภช สายเทพ** (เกิด 7 เมษายน พ.ศ. 2525) เป็นอดีตสมาชิกสภาผู้แทนราษฎรจังหวัดลำปาง เขต 1 ได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2552 (การเลือกตั้งซ่อม) สังกัดพรรคเพื่อไทย

ประวัติ
-------

สมโภช สายเทพ เกิดเมื่อวันที่ 7 เมษายน พ.ศ. 2525 เป็นบุตรของนายสมเอก และนางยุวดี สายเทพ มีน้อง 1 คน สำเร็จการศึกษาสถาปัตยกรรมศาสตรบัณฑิต สาขาออกแบบอุตสาหกรรม มหาวิทยาลัยเทคโนโลยีราชมงคลล้านนา เชียงใหม่ สมรสกับนางสาวณัฐนันท์ มีบุตร 1 คน

งานการเมือง
-----------

สมโภชเป็นเพื่อนรุ่นน้องของธนาธร โล่ห์สุนทร หลังจากการยุบพรรคพลังประชาชนในปี พ.ศ. 2551 นายกิตติกร โล่ห์สุนทร ส.ส.ลำปาง และกรรมการบริหารพรรคพลังประชาชน เป็นหนึ่งในผู้ถูกตัดสิทธิ์ทางการเมือง นายสมโภชจึงลงสมัครรับเลือกตั้งแทนเป็นครั้งแรก และได้รับการเลือกตั้ง ต่อมาในการเลือกตั้งปี พ.ศ. 2554 นายสมโภชลงเลือกตั้งอีกครั้งและได้รับการเลือกในนามพรรคเพื่อไทย

หลังรัฐประหารในประเทศไทย พ.ศ. 2557 เขาถูกทหารจับกุมและแจ้งข้อหาในความผิดข้อหาร่วมกันกระทำให้ปรากฏแก่ประชาชนด้วยวาจา หนังสือหรือวิธีอื่นใดอันมิใช่เป็นการกระทำภายในความมุ่งหมายแห่งรัฐธรรมนูญ หรือมิใช่เพื่อแสดงความคิดเห็นหรือติชมโดยสุจริต ตามประมวลกฎหมายอาญา มาตรา 116, ร่วมกันเป็นซ่องโจร ตามประมวลกฎหมายอาญา มาตรา 210 และร่วมกันเผยแพร่ข้อความที่ผิดไปจากข้อเท็จจริง หรือกล่าวหาบิดเบือนร่างรัฐธรรมนูญตาม พ.ร.บ.ประชามติ มาตรา 61 (2), (4)  แต่จากการสอบสวนพบว่าเขาไม่มีส่วนเกี่ยวข้องในการก่อเหตุดังกล่าว จึงได้ทำการลงบันทึกประจำวันไว้เป็นหลักฐาน และปล่อยตัวไป

### สมาชิกสภาผู้แทนราษฎร

สมโภช สายเทพ ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ

1. การเลือกตั้งซ่อมสมาชิกสภาผู้แทนราษฎรจังหวัดลำปาง พ.ศ. 2552 จังหวัดลำปาง สังกัดพรรคเพื่อไทย (แทนนายกิตติกร โล่ห์สุนทร)
2. การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดลำปาง สังกัดพรรคเพื่อไทย

เครื่องราชอิสริยาภรณ์
---------------------

* พ.ศ. 2555 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
* พ.ศ. 2553 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)

อ้างอิง
-------

1. ↑  สมโภช สายเทพ / ขนิษฐา นิภาเกษม
2. ↑  "สำเนาที่เก็บถาวร". คลังข้อมูลเก่าเก็บจากแหล่งเดิมเมื่อ 2016-08-19. สืบค้นเมื่อ 2016-08-16.
3. ↑  ตร.เตรียมดำเนินคดี ‘อดีตส.ส.ลำพูน’คดีเผยแพร่จม.ต้านร่างรธน. ปล่อยตัวอดีต ส.ส.ลำปาง, รองนายกเล็กบ้านธิ
4. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๕ เก็บถาวร 2022-02-21 ที่ เวย์แบ็กแมชชีน, เล่ม ๑๒๙ ตอนที่ ๓๕ ข หน้า ๓๑, ๓ ธันวาคม ๒๕๕๕
5. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๓ เก็บถาวร 2022-11-28 ที่ เวย์แบ็กแมชชีน, เล่ม ๑๒๗ ตอนที่ ๑๔ ข หน้า ๗๔, ๘ ธันวาคม ๒๕๕๓

แหล่งข้อมูลอื่น
---------------

* นายสมโภช สายเทพ เก็บถาวร 2012-08-06 ที่ เวย์แบ็กแมชชีน, เว็บไซต์รัฐสภาไทย
* ข้อมูลนักการเมืองไทย (นายสมโภช สายเทพ), ศูนย์ข้อมูลนักการเมืองไทย
| พระราชวงศ์นอร์เวย์ |
| --- |
|  |
| * **สมเด็จพระราชาธิบดี**สมเด็จพระราชินี
	+ มกุฎราชกุมารมกุฎราชกุมารี
		- เจ้าหญิงอิงกริด อเล็กซันดรา
		- เจ้าชายสแวร์เรอ มักนุส
	+ เจ้าหญิงมาร์ธา ลุยเซอ

---

* เจ้าหญิงอัสตริด
 |
| * ด
* ค
* ก
 |

**ม็อด อังเงลีกา เบห์น** (อังกฤษ: Maud Angelica Behn) เกิดเมื่อวันที่ 29 เมษายน พ.ศ. 2546 เป็นพระธิดาคนแรกใน เจ้าหญิงมาร์ธา ลุยเซอแห่งนอร์เวย์ และ อดีตพระสวามี อารี เบห์น เธอถูกจัดอยู่ในลำดับที่ 5 ในการสืบพระราชบัลลังก์นอร์เวย์ และมีสิทธิ์ในการสืบราชบัลลังก์ลำดับที่ 72 แห่งสหราชอาณาจักร โดยเธอสืบเชื้อสายมาจาก ม็อดแห่งเวลส์ สมเด็จพระราชินีแห่งนอร์เวย์ พระราชธิดาใน สมเด็จพระเจ้าเอ็ดเวิร์ดที่ 7 แห่งสหราชอาณาจักร โดยนามของเธอนั้่น ก็มาจากสมเด็จพระราชินีม็อด เธอได้รับการตั้งนาม ณ พระราชวังหลวง กรุงออสโล ประเทศนอร์เวย์ เมื่อวันที่ 2 กรกฎาคม พ.ศ. 2546 ซึ่งเป็นวันคล้ายวันเฉลิมพระชนมพรรษาครบรอบ 100 พรรษา สมเด็จพระราชาธิบดีโอลาฟที่ 5 แห่งนอร์เวย์ พระปัยกา (ตาทวด) ของเธอ 

พระบิดาและพระมารดาทูลหัวของเธอได้แก่ สมเด็จพระราชาธิบดีฮารัลด์ที่ 5 แห่งนอร์เวย์ เจ้าชายโฮกุน มกุฎราชกุมารแห่งนอร์เวย์ เจ้าหญิงอเล็กซันดราแห่งไซน์-วิตเกนชไตน์-เบอร์เลบวร์ค ด้านการศึกษา ในฤดูใบไม้ร่วงปี 2552 เธอได้เข้าเรียนที่โรงเรียนเบรุม วัลดอลล์ฟ ซึ่งเป็นโรงเรียนเอกชนในเบรุม ชานเมืองทางตะวันตกของออสโล เมื่อวันที่ 5 สิงหาคม พ.ศ. 2559 บิดาและพระมารดาได้เริ่มหย่าร้าง ซึ่งสิ้นสุดในปี 2560 อารี เบห์น ได้ฆ่าตัวตายในวันคริสต์มาส ปี 2562 และถูกฝังในมหาวิหารออสโล เธอเองได้กล่าวสุนทรพจน์ที่งานศพของบิดาของเธอและต่อมาได้พูดคุยเกี่ยวกับการเสียชีวิตของเขา เธอเองได้เชื่อว่า บิดาของเธอต้องทนทุกข์ทรมานจากโรคภัยมากมาย ต่อมาเธอได้รับรางวัล Acute Psychiatry Prize ประจำปี 2020 ในเดือนตุลาคม พ.ศ. 2564 เธอได้ตีพิมพ์หนังสือเล่มแรกของเธอที่ชื่อว่า Threads of Tears

ณ ปัจจุบัน พระบรมวงศานุวงศ์นอร์เวย์ ประกอบด้วย

* สมเด็จพระราชาธิบดี และ สมเด็จพระราชินี
	+ เจ้าฟ้าชาย มกุฎราชกุมาร และ เจ้าหญิง มกุฎราชกุมารี
		- เจ้าหญิงอิงกริด อเล็กซันดราแห่งนอร์เวย์
		- เจ้าชายสแวร์เรอ มักนุสแห่งนอร์เวย์
	+ เจ้าหญิงมาร์ธา ลุยเซอแห่งนอร์เวย์
		- ม็อด อังเงลีกา เบห์น
		- ลีอาห์ อีซาดอรา เบห์น
		- เอ็มมา ตัลลูลาห์ เบห์น
* เจ้าหญิงอัสตริดแห่งนอร์เวย์

โดยพระบุตรของ เจ้าหญิงมาร์ธา ลุยเซอ ถึงจะเป็นสามัญชน แต่หากดำรงสายพระโลหิตจากสมเด็จพระราชาธิบดีฮารัลด์ที่ 5 และถูกจัดให้อยู่ในลำดับการสืบราชบัลลังก์ มีสิทธิ์ในการทำงานในฐานะพระราชวงศ์

อ้างอิง
-------

* Caroline Hallemann, "Get to Know the Norwegian Royal Family", Town and Country at townandcountrymag.com, 5 April 2021
* "Nå begynner hun på Steinerskolen" (in Norwegian). 9 August 2005. Retrieved 18 June 2014.
* Berglund, Nina (August 5, 2016). "Royal Divorce 'Painful and Sad'". News in English Norway. Retrieved December 29, 2019.
* "Prinsesse Märtha Louise og Ari Behn har bestemt seg for å gå fra hverandre [Princess Märtha Louise and Ari Behn decided to go apart]". The Royal Court (in Norwegian). Archived from the


| ก่อนหน้า |  | ม็อด อังเงลีกา เบห์น |  | ถัดไป |
| --- | --- | --- | --- | --- |
| **เจ้าหญิงมาร์ธา ลุยเซอแห่งนอร์เวย์** |  |  **ลำดับการสืบราชบัลลังก์นอร์เวย์ (ลำดับที่ 5)**  |  | **ลีอาห์ อีซาดอรา เบห์น** |
| **เจ้าหญิงมาร์ธา ลุยเซอแห่งนอร์เวย์** |  |  **ลำดับการสืบราชบัลลังก์อังกฤษ (ลำดับที่ 72)**  |  | **ลีอาห์ อีซาดอรา เบห์น** |
**สินธพ** เป็นสัตว์หิมพานต์ตระกูลม้า ลักษณะภายนอกจะเป็นม้ามีหางเป็นปลาตัวสีดำ หางแปรงสีขาว อาศัยอยู่ในแม่น้ำหรือทะเลสาบ คำว่าสินธพหมายถึงม้าแม่น้ำ รากศัพท์มาจากคำว่าสินธพ หมายถึง ม้า พันธุ์ดีจากบริเวณลุ่มแม่น้ำสินธุซึ่งเป็นแม่น้ำสำคัญสายหนึ่งของประเทศอินเดีย สินธพเป็นหนึ่งในสัตว์หิมพานต์ที่ถูกสร้างขึ้นเพื่อประดับสระอโนดาดบริเวณพระเมรุมาศในพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช

ความหมายของชื่อ
---------------

สินธพ แปลว่า ม้าพันธุ์ดี เดิมหมายถึงม้าพันธุ์ดีที่เกิดในลุ่มแม่น้ำสินธุ คำว่า "สินธุ"  อีกทั้งยังเป็นชื่อเมืองโบราณในอินเดียด้วย คาดว่าเมืองสินธุก็คือ รัฐสินธุในปัจจุบันง เหตุที่ใช้ชื่อเมืองนี้คงเป็นเพราะเมืองนี้มีชื่อเสียงด้านม้า

ลักษณะพิเศษ
-----------

ม้าสินธพนี้มีกำลังและฤทธิ์เดชมาก สามารถวิ่งไปบน ใบบัวได้ โดยที่ใบบัวไม่สั่นแม้แต่น้อย

อัลบั้มภาพ
----------

* นิทรรศการ พระเมรุมาศ ร.9 Bangkok, Thailandนิทรรศการ พระเมรุมาศ ร.9 Bangkok, Thailand
* นิทรรศการ พระเมรุมาศ ร.9 Bangkok, Thailandนิทรรศการ พระเมรุมาศ ร.9 Bangkok, Thailand
* นิทรรศการ พระเมรุมาศ ร.9 Bangkok, Thailandนิทรรศการ พระเมรุมาศ ร.9 Bangkok, Thailand
* นิทรรศการ พระเมรุมาศ ร.9 Bangkok, Thailandนิทรรศการ พระเมรุมาศ ร.9 Bangkok, Thailand

อ้างอิง
-------

1. ↑  ข้อมูล
2. ↑  ความหมายตามพจนานุกรม
3. ↑  ลักษณะและความหมายของชื่อ
**คิมเบอร์ลี "คิมเบอร์" เฮนรี ทรอย** เป็นตัวละครสมมติในซีรีส์โทรทัศน์อเมริกันทางช่องเอฟเอ็กซ์ เรื่องเล่ห์ศัลยกรรม แสดงโดยเคลลี คาร์ลสัน

ประวัติตัวละคร
--------------

คิมเบอร์เป็นนางแบบ นักแสดงหนังโป๊ ผู้กำกับและโปรดิวเซอร์หนังโป๊ เธอเป็นหนึ่งในหกนักแสดงประจำของซีรีส์ เดิมทีเธอเป็นแขกรับเชิญในตอนแรกและในสองซีซันแรกของซีรีส์ ก่อนที่จะกลายมาเป็นนักแสดงประจำซีรีส์ในซีซันที่สาม ส่วนหนึ่งเป็นผลมาจากทั้งคำวิจารณ์และเสียงชื่นชมจากผู้ชมที่มีการแสดงของต่อเคลลี คาร์ลสัน คิมเบอร์เป็นผู้หญิงผมสีบลอนด์ทรงเสน่ห์ ที่มีทรงผมซึ่งได้รับแรงบันดาลใจจากมาริลีน มอนโร

### ซีซันที่ 1

คิมเบอร์นางแบบผู้ทะเยอทะยานได้พบกับคริสเตียน ทรอยที่บาร์แห่งหนึ่ง เธอไม่สนใจเขาในตอนแรก ก่อนที่เขาจะบอกว่าเขาเป็นศัลยแพทย์ตกแต่ง ทั้งสองคนมีเพศสัมพันธ์กันอย่างดุเดือด แต่เช้าวันต่อมา คริสเตียนบอกเธอว่าเธอได้ "8 เต็ม 10" แต่สามารถทำให้เธอได้ "10" ด้วยการผ่าตัดให้เธอ หลังจากเข้ารับการผ่าตัดและถูกคริสเตียนเพิกเฉย เธอทำลายทั้งรถสปอร์ตสุดหรูและเรือของเขา ขณะสืบหาตัวผู้กระทำผิด คริสเตียนก็จุดประกายความสัมพันธ์ระหว่างเขากับคิมเบอร์อีกครั้ง และทั้งคู่ก็เริ่มออกเดทกัน อย่างไรก็ตาม คิมเบอร์ไม่สามารถใช้ชีวิตให้เข้ากับไลฟ์สไตล์เพลย์บอยของคริสเตียนได้ ดังนั้นคริสเตียนจึงทำข้อตกลงกับเมอร์ริล โบโบลิตเพื่อผลักคิมเบอร์ให้เข้ามาอยู่ในอ้อมแขนของเขาเพื่อ "แลกเปลี่ยน" กับลัมโบร์กีนี ไดอะโบลอันล้ำค่าของโบโบลิต แต่เมื่อคิมเบอร์ค้นพบความจริงเธอก็โจมตีคริสเตียนด้วยการมัดเขาไว้กับเตียงแล้วเชือดเขาด้วยมีด

อ้างอิง
-------

1. ↑  "Meet the cast and crew of Nip/Tuck". FXnetworks.com. คลังข้อมูลเก่าเก็บจากแหล่งเดิมเมื่อ February 21, 2009. สืบค้นเมื่อ 2009-10-13.
2. ↑  Juba, Scott. "Interview: Kelly Carlson". The Trades. คลังข้อมูลเก่าเก็บจากแหล่งเดิมเมื่อ มีนาคม 5, 2009. สืบค้นเมื่อ มิถุนายน 28, 2009.
3. ↑  "Crazy stories on 'Nip/Tuck' from real life: actress". CTV.ca. February 2, 2008. สืบค้นเมื่อ 2009-07-25.
4. ↑  Porter, Ryan. "Tie Domi and Kelly Carlson: The New Joe DiMaggio And Marilyn Monroe?". MSN Movies. คลังข้อมูลเก่าเก็บจากแหล่งเดิมเมื่อ 2008-09-13. สืบค้นเมื่อ 2009-06-28.
***คิมิ โตะ ฟิตบ็อกซิง*** (ญี่ปุ่น: キミとフィットボクシング; โรมาจิ: *Kimi to Fitto Bokushingu*) เป็นซีรีส์อนิเมะสั้นทางโทรทัศน์ ดัดแปลงจากเกมบนเครื่องเล่นนินเท็นโด สวิตช์ชื่อ *ฟิตเนสบ็อกซิง* สร้างโดยสตูดิโอ Imagineer และ Story Effect ออกอากาศตั้งแต่เดือนตุลาคมถึงธันวาคม พ.ศ. 2564 ทางช่อง Tokyo MX.

ตัวละคร
-------

Karen (カレン)
ให้เสียงโดย: Akari Kitō
Hiro (ヒロ)
ให้เสียงโดย: Akira Ishida
Janice (ジャニス, *Janisu*)
ให้เสียงโดย: Rie Kugimiya
Lin (リン, *Rin*)
ให้เสียงโดย: Saori Hayami
Evan (エヴァン, *Evu~an*)
ให้เสียงโดย: Yuichi Nakamura
Martina (マルティーナ, *Marutīna*)
ให้เสียงโดย: Sumire Uesaka
Sophie (ソフィ, *Sofi*)
ให้เสียงโดย: Ami Koshimizu
Laura (ラウラ, *Raura*)
ให้เสียงโดย: Atsuko Tanaka
Bernardo (ベルナルド, *Berunarudo*)
ให้เสียงโดย: Akio Ōtsuka

การออกอากาศ
-----------

เมื่อวันที่ 26 สิงหาคม พ.ศ. 2564 ได้มีการประกาศสร้างซีรีส์อนิเมะโทรทัศน์โดยสตูดิโอ Imagineer และ Story Effect  ซีรีส์อนิเมะกำกับและเขียนบทโดยจุมเป โมริตะ รับผิดชอบ motion capture โดย SOLID CUBE และรับผิดชอบดนตรีประกอบโดย ยูซูเกะ ชิราโตะ จะออกอากาศในวันที่ 1 ตุลาคม พ.ศ. 2564 ทางช่อง Tokyo MX ซีรีส์จะมีจำนวน 12 ตอน แต่ละตอนมีความยาว 5 นาที

อ้างอิง
-------

1. 1 2 3 4 5 6 7 8 9 10  "キャラクター" (ภาษาญี่ปุ่น). สืบค้นเมื่อ August 26, 2021.
2. 1 2 3 4 5 6 7 8 9 10  Loo, Egan (August 26, 2021). "Nintendo Switch's Fitness Boxing Game Gets TV Anime". Anime News Network. สืบค้นเมื่อ August 26, 2021.
3. ↑  Kawase, Ayuo (August 26, 2021). "フィットネスゲーム『Fit Boxing』まさかのTVアニメ化。「キミとフィットボクシング」として、10月よりTOKYO MXにて放送へ" (ภาษาญี่ปุ่น). สืบค้นเมื่อ August 26, 2021.

แหล่งข้อมูลอื่น
---------------

* เว็บไซต์ทางการของอนิเมะ (ญี่ปุ่น)
* ทวิตเตอร์ทางการ (ญี่ปุ่น)
* *คิมิ โตะ ฟิตบ็อกซิง* (อนิเมะ) ที่เครือข่ายข่าวอนิเมะ
**สถานภาพทางสังคม** เป็นระดับคุณค่าทางสังคมที่ถือว่าบุคคลคนหนึ่งมีอยู่ หรือกล่าวให้เจาะจงคือ หมายถึงระดับโดยสัมพันธ์ของความเคารพ เกียรติยศ ความสามารถที่สันนิษฐานว่ามีอยู่ และการแสดงความนับถือ (deference) ตามที่บุคคล กลุ่มและองค์การในสังคมมอง สถานภาพขึ้นอยู่กับความเชื่อที่มีร่วมกันอย่างแพร่หลายซึ่งสมาชิกในสังคมถือว่ามีคุณค่าทางสังคมมากหรือน้อยกว่า หรือกล่าวได้ว่า เป็นผู้ที่เชื่อว่าดีกว่าผู้อื่นในด้านความสามารถหรือลักษณะทางศีลธรรม สถานภาพตัดสินได้จากการมีคุณลักษณะหลายประการที่ในทางวัฒนธรรมเชื่อว่าบ่งชี้ความเหนือกว่าหรือด้อยกว่า (เช่น พูดจาฉะฉาน หรือเชื้อชาติกำเนิด) ด้วยเหตุนี้ บุคคลจะใช้ลำดับชั้นของสถานภาพเพื่อจัดสรรทรัพยากร ตำแหน่งผู้นำ และอำนาจรูปแบบอื่น และในการนั้น ความเชื่อทางวัฒนธรรมที่มีร่วมกันนี้เองจะทำให้เกิดการกระจายทรัพยากรและอำนาจซึ่งแท้จริงแล้วไม่เท่าเทียมกลับดูเป็นธรรมชาติและเป็นธรรมขึ้นมา ซึ่งเป็นการสนับสนุนระบบการแบ่งชนชั้นทางสังคม ลำดับชั้นของสถานภาพดูเหมือนจะเป็นสิ่งสากลในสังคมมนุษย์ต่าง ๆ

อ้างอิง
-------

1. ↑  Sauder, Michael; Lynn, Freda; Podolny, Joel (2012). "Status: Insights from Organizational Sociology". *Annual Review of Sociology*. **38**: 267–283. doi:10.1146/annurev-soc-071811-145503. S2CID 73700406.
2. ↑  Anderson, Cameron; Hildreth, John; Howland, Laura (2015). "Is the Desire for Status a Fundamental Human Motive? A Review of the Empirical Literature". *Psychological Bulletin*. **141** (3): 574–601. doi:10.1037/a0038781. PMID 25774679. S2CID 17129083.
3. ↑  Sedikides, C.; Guinote, A. (2018). ""How Status Shapes Social Cognition: Introduction to the Special Issue,"The Status of Status: Vistas from Social Cognition". *Social Cognition*. **36** (1): 1–3. doi:10.1521/soco.2018.36.1.1.
4. ↑  Ridgeway, Cecilia L.; Correll, Shelley (2006). "Consensus and the Creation of Status Beliefs". *Social Forces*. **85**: 431–453. doi:10.1353/sof.2006.0139. S2CID 145216264.
**ศักดิ์ แกแล็คซี่** หรือ ศักดา ศักดิ์สุรีย์ เกิดเมื่อ 17 กันยายน พ.ศ. 2502 ที่ จังหวัดร้อยเอ็ด สถิติการชก 18 ครั้ง ชนะ 9 (น็อค 7) แพ้ 9

ประวัติ
-------

ศักดาเป็นนักมวยคนเดียวที่เคยชกชนะ เขาทราย แกแล็คซี่ แชมป์โลกผู้ยิ่งใหญ่ของไทย ทั้งคู่ชกกันหลังจากที่เขาทรายชกมวยสากลอาชีพมาได้ 6 ครั้ง และขึ้นชิงแชมป์เวทีราชดำเนินรุ่นแบนตัมเวทซึ่งศักดา ศักดิ์สุรีย์ ครองแชมป์แชมป์อยู่ในขณะนั้น เมื่อ 24 กรกฎาคม พ.ศ. 2524 ก่อนการชก ทุกฝ่ายมั่นใจว่าเขาทรายน่าจะเป็นฝ่ายชนะน็อคได้ไม่ยาก เพราะศักดาน้ำหนักเกินรุ่นแบนตัมเวทไปมาก ถึงวันชั่งน้ำหนักยังต้องอบตัวและออกวิ่งกว่าจะทำน้ำหนักตามพิกัดได้
เมื่อขึ้นเวทีชกกันจริงๆ ปรากฏว่าเขาทรายเข้าไม่ติด ไม่สามารถใช้หมัดซ้ายชกศักดาได้จังๆเพราะเสียเปรียบช่วงชกมาก ศักดาใช้ช่วงชกที่ได้เปรียบชกทำคะแนนนำไปก่อนแมจะอ่อนแรงในยกท้ายๆและถูกเขาทรายต่อยจนแตกทั้งสองคิ้ว เมื่อเขาทรายชกศักดาลงไปให้กรรมการนับสิบไม่ได้ ครบสิบยก ศักดาจึงเป็นฝ่ายชนะคะแนนไป 

หลังจากการชกในวันนั้น ศักดาสละแชมป์ขึ้นไปชกในรุ่นที่ใหญ่กว่า และได้ครองแชมป์เวทีราชดำเนินรุ่นซูเปอร์เฟเธอร์เวท ต่อมาได้เข้ามาอยู่ในสังกัดของนิวัฒน์ เหล่าสุวรรณวัฒน์ เปลี่ยนชื่อเป็น **ศักดิ์ แกแล็คซี่** มีโอกาสได้ไปชิงแชมปืโลกที่เกาหลีใต้ แต่ไม่สำเร็จ

เกียรติประวัติ
--------------

* แชมป์ประเทศไทยรุ่นแบนตัมเวท
	+ ชิง 29 กรกฎาคม 2524 ชนะคะแนน เขาทราย แกแล็คซี่
	+ สละแชมป์
* แชมป์ประเทศไทยรุ่นซูเปอร์เฟเธอร์เวท
	+ ชิง 10 กรกฎาคม 2526 ชนะน็อค สุวรรณ เมืองสุรินทร์ ยก 8
	+ เสียแชมป์ 24 พฤษภาคม 2529 แพ้น็อค เทวินทร์ ณ ราชวัตร ยก 1
* เคยชิงแชมป์ต่อไปนี้แต่ไม่สำเร็จ
	+ ชิงแชมป์โลกรุ่นจูเนียร์ไลท์เวท IBF เมื่อ 16 ก.ย. 2527 แพ้น็อค ยู ฮวานคิล (เกาหลีใต้) ยก 6 ที่ โปฮัง, เกาหลีใต้
	+ ชิงแชมป์ OPBF รุ่นจูเนียร์ไลท์เวทเมื่อ 30 มีนาคม 2528 แพ้น็อค รอด เซเกนัน ยก 2 ที่ ฟิลิปปินส์

อ้างอิง
-------

* ส.ส.ส. เรื่องเก่าเล่าใหม่: แพ้ครั้งเดียวของเขาทราย "ซ้ายทะลวงไส้". นิตยสารมวยโลก. เล่มที่ 1129 หน้า 40 – 41 เมษายน 2549
* สถิติการชก
**สถานะจำกัดขอบเขต (อังกฤษ: Bound state)** ในทางควอนตัมฟิสิกส์เป็นสถานะของอนุภาคที่อยู่ในศักย์เช่น อนุภาคที่มีความโน้มเอียงจำกัดหนาแน่นอยู่เฉพาะบริเวณใดบริเวณหนึ่ง สถานะจำกัดขอบเขตจะเกิดขึ้นเมื่ออนุภาคไม่สามารถเคลื่อนที่ไปสู่อินฟินิตี้ได้ นั่นคือ อนุภาคจะถูกกักกันในที่ที่มีพลังงานเปลี่ยนไปตามบริเวณจำกัดซึ่งจะถูกคั่นด้วย จุดวกกลับ (อังกฤษ: turning points) 2 จุด ศักย์อาจจะเป็นผลมาจากการปรากฏของอนุภาคอื่นๆ ซึ่งในกรณีนี้ เราอาจนิยามสถาะจำกัดขอบเขตได้ว่า สถานะจำกัดขอบเขตเป็นการศึกษาสมบัติของระบบที่มีอนุภาคหลายตัวอยู่รวมกันซึ่งพลังงานอันตรกริยาของอนุภาคเหล่านั้นเกินกว่าพลังงานของอนุภาคแต่ละตัวอาจกล่าวได้ว่า การเกิดสถานะจำกัดขอบเขตก็คือการเปลี่ยนสภาวะของระบบจากสภาวะหนึ่งไปยังอีกสภาวะหนึ่ง (ในทางควอนตัมฟิสิกส์การระบุสภาวะของระบบโดยใช้ wave function, {\displaystyle \Psi } ในสมการชเรอดิงเงอร์ ตัวอย่างทั่วไปของการแสดงสถานะจำกัดขอบเขต เช่น บ่อศักย์แบบลึกจำกัด และการกวัดแกว่งแบบฮาร์มอนิกส์ เป็นต้น

**ทฤษฎีบทสำคัญในการศึกษาเรื่องสถานะกำจัดขอบเขต**

1. ในระบบ 1 มิติ ระดับพลังงานของสถานะจำกัดขอบเขตมีค่าต่อเนื่องและไม่ลดลง

2. ฟังก์ชันคลื่นของอนุภาคในสถานะจำกัดขอบเขตใน 1 มิติ กรณีมีจุดบัพจำนวน n บัพ ถ้า n=0 หมายถึง อนุภาคอยู่ในสถานะพื้น หรือกรณีมีจุดบัพจำนวน (n-1) อนุภาคจะอยู่ในสถานะพื้นเมื่อ n=1

**ตัวอย่างของการเกิดสภวาวะจำกัดเขต**
------------------------------------

- โปรตอนและอิเล็กตรอนที่อยู่อย่างโดดเดี่ยวจะถูกเรียกว่า ไอออน (Ionized atom) เมื่ออิเล็กตรอนเริ่มเคลื่อนที่เข้าสู่วงโคจรของโปรตอนจะเกิดสถานะจำกัดขอบเขตเปลี่ยนเป็นไฮโดรเจนอะตอม ขณะนั้นพลังงานรวมของศูนย์กลางมวลจะเปลี่ยนจากค่าบวกเป็นค่าลบ

- อะตอมเป็นสถานะจำกัดขอบเขตของนิวคลีออน (โปรตอนและนิวตรอน) และอิเล็กตรอน

- โปรตอนเป็นสภาวะจำกัดเขตของควากส์ (2 up+1 down) แต่แตกต่างจากกรณีของไฮโดรเจนอะตอมคือ ควากส์แต่ละตัวไม่สามารถอยู่แบบโดดเดี่ยวได้

- อะตอมของโพรซิโตรเนียม มีสถานะจำกัดขอบเขตแบบไม่เสถียรของอิเล็กตรอนและโพซิตรอน ซึ่งจะสลายให้โฟตอนออกมา

- ในนิวเคลียสมีโปรตอนและนิวตรอน (นิวคลีออน) ซึ่งอยู่ในสถานะจำกัดขอบเขต

อ้างอิง
-------

 เก็บถาวร 2017-09-20 ที่ เวย์แบ็กแมชชีน
ระวังสับสนกับ มัธยฐาน
เส้นมัธยฐานตัดกันที่เซนทรอยด์
ในทางเรขาคณิต **เส้นมัธยฐาน** คือเส้นตรงที่ลากผ่านจุดกึ่งกลางบนด้านของรูปสามเหลี่ยมไปยังจุดยอดที่อยู่ตรงข้าม ทำให้พื้นที่ของรูปสามเหลี่ยมถูกแบ่งออกเป็นสองส่วนเท่ากัน เส้นมัธยฐานสามเส้นของรูปสามเหลี่ยมจะตัดกันที่เซนทรอยด์ (centroid) หรือศูนย์กลางมวล และเส้นมัธยฐานทุกเส้นจะถูกแบ่งออกเป็นสองส่วนที่จุดตัด โดยมีความยาวเป็น 2/3 ระหว่างจุดยอดกับเซนทรอยด์ และ 1/3 ระหว่างจุดกึ่งกลางด้านกับเซนทรอยด์

ไม่มีเส้นตรงอื่นใดที่แบ่งพื้นที่ของรูปสามเหลี่ยมออกเป็นสองส่วนเท่ากันแล้วผ่านเซนทรอยด์ นอกจากเส้นมัธยฐาน

ความยาวของเส้นมัธยฐาน
---------------------

ตามทฤษฎีบทของสจวด (Stewart's theorem) ความยาวของเส้นมัธยฐาน *m* บนจุดกึ่งกลางของด้าน *a* ในรูปสามเหลี่ยม คำนวณได้จาก

{\displaystyle m={\sqrt {\frac {2b^{2}+2c^{2}-a^{2}}{4}}}}
โดยที่ *b* และ *c* เป็นความยาวของด้านที่เหลือ

ดูเพิ่ม
-------

* การแบ่งครึ่ง (bisection)
* ส่วนสูง (altitude)
* ทฤษฎีเส้นมัธยฐาน (Apollonius' Theorem)

แหล่งข้อมูลอื่น
---------------

* Medians and Area Bisectors of a Triangle
* The Medians at cut-the-knot
* Area of Median Triangle at cut-the-knot
* Medians of a triangle With interactive animation
* Constructing a median of a triangle with compass and straightedge animated demonstration
|  |  |
| --- | --- |
| ค.ศ. | บทความนี้อ้างอิงคริสต์ศักราช/คริสต์ทศวรรษ/คริสต์ศตวรรษ ซึ่งเป็นสาระสำคัญของเนื้อหา  |

**ปาลัซโซสกีฟาโนยา** (อิตาลี: *Palazzo Schifanoia*) เป็นวังตั้งอยู่ที่เมืองแฟร์ราราในแคว้นเอมีเลีย-โรมัญญาในประเทศอิตาลี เป็นวังที่สร้างสำหรับตระกูลเอสเต ชื่อของวัง "Schifanoia" เชื่อกันว่ามาจากคำว่า "Schifanoia" ที่มาจากคำว่า "schivar la noia" ที่แปลว่า "หลบจากความน่าเบื่อ" ซึ่งเป็นคำบรรยายที่ตรงกับความเป็นจริงของจุดหมายในการก่อสร้างแต่เดิม สิ่งที่สำคัญที่สุดที่มีชื่อเสียงของวังนี้คือจิตรกรรมฝาผนังอุปมานิทัศน์ของ "วัฏจักรสิบสองเดือน" (Cycle of the Year) ที่เขียนโดยฟรันเชสโก เดล กอสซา และโกซีโม ตูรา ระหว่างปี ค.ศ. 1469 ถึงปี ค.ศ. 1470

พระราชวังมีต้นกำเนิดมาจากโครงสร้างชั้นเดียวที่สร้างขึ้นโดยไม่มีปีกสำหรับอัลแบร์โตที่ 5 เดสเต สร้างขึ้นโดยมีวัตถุประสงค์เพื่อให้เป็นสถานที่สำหรับรับประทานอาหารค่ำ และสำหรับการเปลี่ยนบรรยากาศ ทำนองเดียวกับหองานเลี้ยงอาหาร โดยมีด้านหนึ่งแบบเมืองและด้านหนึ่งเป็นสวน เทียบเท่ากับเป็นโรมันของวิลลาชานเมือง ปาลัซโซสกีฟาโนยาสร้างมานานก่อนที่สถานที่ที่มีวัตถุประสงค์เชิงเดียวกันสร้างขึ้นในกรุงโรม คือ เบลเวเดเรที่สร้างขึ้นสำหรับนิโคลัสที่ 5

อ้างอิง
-------

* Palazzo Schifanoia เก็บถาวร 2007-09-08 ที่ เวย์แบ็กแมชชีน (อิตาลี)
* Ilaria Miarelli Mariani, "La sala dei mesi in Palazzo Schifanoia a Ferrara" เก็บถาวร 2011-01-31 ที่ เวย์แบ็กแมชชีน (อิตาลี)
* Gallery: details of the frescoes after Cossa's designs
* Palazzo Schifanoia เก็บถาวร 2007-11-30 ที่ เวย์แบ็กแมชชีน (อังกฤษ)

แหล่งข้อมูลอื่น
---------------

 วิกิมีเดียคอมมอนส์มีสื่อเกี่ยวกับ ปาลัซโซสกีฟาโนยา